rejauldu/bengali-wikipedia huggingface dataset:
নায়লা নাঈম (জন্ম: ডিসেম্বর ১৪, ১৯৮৬) একজন বাংলাদেশি মডেল, অভিনেত্রী এবং দন্ত চিকিৎসক। র‌্যাম্প মডেল হিসেবে শোবিজের মাধ্যমে তার কর্মজীবনের শুরু, এবং পরর্তীতে তিনি বাংলাদেশী চলচ্চিত্র শিল্পে যুক্ত হন।  প্রাথমিক জীবন নাঈম ১৪ ডিসেম্বর ১৯৮৬ সালে বাংলাদেশের বরিশাল জেলায় জন্মগ্রহণ করেন। তার ছেলেবেলা কাটে ঢাকার বিভাগের মাদারীপুর জেলায়। তিনি ২০১২ সালে ঢাকার একটি বেসরকারি ডেন্টাল কলেজ থেকে স্নাতক এবং পরবর্তীতে নর্থ সাউথ বিশ্ববিদ্যালয় থেকে গণ স্বাস্থ্য বিষয়ে স্নাতকোত্তর সম্পন্ন করেন।  কর্মজীবন thumb|২০১৪ সালে এক অনুষ্ঠানে নাঈম  নাঈম পেশায় একজন দন্তচিকিৎসক হলেও বিনোদন কর্মজীবনে তার পদার্পণ ঘটে মডেলিংয়ের মাধ্যমে। প্রাথমিকভাবে শোবিজ জগতের একজন র‌্যাম্প মডেল হিসেবে তার বিনোদন কর্মজীবনের শুরু। ২০০৯ সালে গ্রামীণফোনের একটি বিজ্ঞাপনচিত্রে মডেল হিসেবে কাজ করার মাধ্যমে অলোচনায় আসেন। একজন ফ্যাশন মডেল হিসেবে, পাশাপাশি একাধিক ব্র্যান্ডের টেলিভিশন বিঙাপনে কাজ করেছেন তিনি। এছাড়া তিনি দেশী-বিদেশী বিভিন্ন পোশাক পণ্যের মডেল হয়েছেন। শোবিজ জগতে আসার কিছুদিনের মধ্যে তিনি জনপ্রিয়তা আর্জন করেন। পরবর্তিতে তিনি টেলিভিশন নাটকে অভিনয় শুরু করেন। এরপর ভাইকিংস সঙ্গীতদলের তন্ময় তানসেন পরিচালিত রান আউট চলচ্চিত্রে একটি আইটেম গানে অংশ নেয়ার মধ্য দিয়ে বাংলা চলচ্চিত্রে তার অভিষেক ঘটে। পরবর্তীতে তিনি কাজী হায়াত পরিচালিত মারুফ টাকা ধরে না চলচ্চিত্রে অভিনয় করেন। এছাড়ও তিনি ফুডপান্ডা প্রচারণায় অংশ নেন।  আলোচনা কর্মজীবনে বিভিন্ন সময় পোশাক রপ্তানীকারক প্রতিষ্ঠানের বিভিন্ন কাজের জন্যে এবং ভার্চুয়াল জগতে খোলামেলা বেশ কিছু স্থিরচিত্র প্রকাশের কারণে তিনি আলোচনায় আসেন। বিভিন্ন সময় সমালোচনার প্রেক্ষিতে তিনি  সামাজিক যোগাযোগ মাধ্যম ফেসবুকে লিখেছেন, "আমি পর্নো স্টার নই"।  চলচ্চিত্র তালিকা বছরশিরোনামচরিত্রটীকা ২০১৪ রান আউট বিশেষ উপস্থিতি  ২০১৬  মারুফ টাকা ধরে না ২০১৯ রাত্রির যাত্রী  +টেলিভিশন নাটক তালিকা বছর  শিরোনামের  চরিত্র  টীকা ২০১৩  ঘাট বাবু নিতাই চন্দ্র     ২০১৫  মাস্তি আনলিমিটেড      মিউজিক ভিডিও  কত ভালোবাসি - ২০১৪  ভোট ফর ঠোঁট - ২০১৫ (প্রীতম আহমেদ সহকারে)  সিটি ওভার নাইট   বন্ধু তুমি জানো না কতো ভালবাসি তোমাকে  আরও দেখুন  বাংলাদেশী অভিনেত্রীদের তালিকা  তথ্যসূত্র  বহিঃসংযোগ  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মডেল বিষয়শ্রেণী:বাংলাদেশী নারী মডেল বিষয়শ্রেণী:বাঙালি অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী দন্তচিকিৎসক বিষয়শ্রেণী:বাঙালি টেলিভিশন অভিনেত্রী বিষয়শ্রেণী:১৯৮১-এ জন্ম
আন্দ্রে ইয়েভগেনিয়েভিচ লুনিয়ভ (; জন্ম: ১৩ নভেম্বর ১৯৯১) হলেন রাশিয়ার একজন পেশাদার ফুটবলার, যিনি রুশ ক্লাব জেনিত সেন্ট পিটার্সবার্গ এবং রাশিয়া জাতীয় ফুটবল দলে একজন গোলরক্ষক হিসেবে খেলেন।   ক্যারিয়ার   এফসি উফা  ২০১৫ সালে ২৯ জুলাই তারিখে, ফুটবল ক্লাব উফা পক্ষ হয়ে নিশ্চিত করা হয় যে, আন্দ্রে লুনিয়ভ এক বছরের জন্য তাদের দলের সাথে চুক্তিবদ্ধ হয়েছে। ২০১৬ সালের ১১ই সেপ্টেম্বর এফসি ক্রাসনোদরের বিপক্ষে খেলার মাধ্যমে রাশিয়ান প্রিমিয়ার লিগে অভিষেক করেন।   জেনিত সেন্ট পিটার্সবার্গ  ২০১৬ সালের ২৩শে ডিসেম্বর তারিখে, তিনি জেনিত সেন্ট পিটার্সবার্গের সাথে ৪ বছর ৬ মাসের জন্য এক চুক্তি স্বাক্ষর করেন।   আন্তর্জাতিক  ২০১৭ সালের ১০ই অক্টোবরে, ইরানের বিরুদ্ধে এক প্রীতি ম্যাচে রাশিয়া জাতীয় ফুটবল দলের হয়ে তিনি অভিষেক করেন।   তথ্যসূত্র    বহিঃসংযোগ   স্পোর্টবক্স.আরইউ-এ ক্যারিয়ার সারাংশ  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মস্কোর ক্রীড়াবিদ বিষয়শ্রেণী:রুশ ফুটবলার বিষয়শ্রেণী:ফুটবল গোলরক্ষক বিষয়শ্রেণী:ফুটবল ক্লাব তোরপেদো মস্কোর খেলোয়াড় বিষয়শ্রেণী:ফুটবল ক্লাব স্যাটার্ন রামেনস্কোয়ের খেলোয়াড় বিষয়শ্রেণী:ফুটবল ক্লাব উফার খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:রুশ আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবল জাতীয় লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব দিনামো মস্কোর খেলোয়াড়
মুফাসির-উল-হক (জন্ম: ১৬ আগস্ট, ১৯৪৪ - মৃত্যু: ২৭ জুলাই, ১৯৮৩) তৎকালীন ব্রিটিশ ভারতের কারনাল এলাকায় জন্মগ্রহণকারী পাকিস্তানি আন্তর্জাতিক ক্রিকেটার, প্রশাসক ও আম্পায়ার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে ঢাকা, পূর্ব পাকিস্তান, করাচি, ন্যাশনাল ব্যাংক অব পাকিস্তান ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   প্রথম-শ্রেণীর ক্রিকেট  ১৯৬০-৬১ মৌসুম থেকে ১৯৭৫-৭৬ মৌসুম পর্যন্ত মুফাসির-উল-হকের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী বোলার মুফাসির-উল-হক ১৯৬০-৬১ মৌসুম থেকে ১৯৭৫-৭৬ মৌসুম পর্যন্ত পাকিস্তানের মাটিতে প্রথম-শ্রেণীর ক্রিকেটে অংশ নিয়েছেন।  ১৯৬১-৬২ মৌসুমে করাচি হোয়াইটসের সদস্যরূপে করাচি গ্রীনসের বিপক্ষে নিজস্ব দ্বিতীয় খেলায় ৪/১৬ লাভ করেন। এটিই পরবর্তীকালে প্রথম-শ্রেণীর ক্রিকেটে তার নিজস্ব সেরা বোলিং পরিসংখ্যানে পরিণত হয়।Karachi Greens v Karachi Whites 1961-62   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মুফাসির-উল-হক। ১২ ফেব্রুয়ারি, ১৯৬৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ১৯৬৪-৬৫ মৌসুমে অস্ট্রেলিয়া ও নিউজিল্যান্ড গমন করেন। তবে, ক্রাইস্টচার্চের ল্যাঙ্কাস্টার পার্কেই তিনি তার একমাত্র টেস্টে অংশ নিতে পেরেছিলেন। রস মরগ্যানকে দুইবার ও বেভান কংডনকে একবার আউট করেন তিনি।New Zealand v Pakistan, Christchurch 1964-65 এছাড়াও, এগারো নম্বরে ব্যাট হাতে নিয়ে ৮ রানে অপরাজিত ছিলেন।  সব মিলিয়ে ফাস্ট মিডিয়াম বোলিং করে খেলায় ৮৪ রান খরচায় ৩ উইকেট পান। অস্ট্রালেশিয়া সফরে ৪৯.৫৪ গড়ে ১১ উইকেট পেয়েছিলেন তিনি।   অবসর  ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। খেলা থেকে অবসর গ্রহণের তিন সপ্তাহ পর ১৯৭৫-৭৬ মৌসুমে পাকিস্তানের মাটিতে প্রথম-শ্রেণীর একটি খেলায় আম্পায়ারের দায়িত্বে ছিলেন।  ২৭ জুলাই, ১৯৮৩ তারিখে মাত্র ৩৮ বছর বয়সে করাচি এলাকায় মুফাসির-উল-হকের দেহাবসান ঘটে। তিন বছর পূর্বে আমির ইলাহি’র মৃত্যুর পর দ্বিতীয় পাকিস্তানি টেস্ট ক্রিকেটার হিসেবে মৃত্যুমুখে নিপতিত হন।Wisden 1984, p. 1206.   তথ্যসূত্র    আরও দেখুন   মোহাম্মদ গাজালী  মোহাম্মদ ইলিয়াস  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৪৪-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:করাচির ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:ন্যাশনাল ব্যাংক অব পাকিস্তান বি-এর ক্রিকেটার বিষয়শ্রেণী:পূর্ব পাকিস্তানি ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:করাচি বি-এর ক্রিকেটার
শামসুল আলম একজন বাংলাদেশী ক্রিকেটার।  ৩০ সেপ্টেম্বর ২০১৩ সালে ২০১৩-১৪ ঢাকা প্রিমিয়ার বিভাগ ক্রিকেট লিগে আবাহনী লিমিটেডের হয়ে তিনি লিস্ট এ ক্রিকেটে স্থান অর্জন করেন।    ক্যারিয়ার    রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
রেড লাইট লিজি (আবির্ভার. ১৮৬০ – ১৮৭৫) ১৯ শতকের মাঝামাঝি থেকে শেষের দিকে নিউ ইয়র্ক সিটিতে একজন মার্কিন ম্যাডাম, যৌনকারবারি এবং আন্ডারওয়ার্ল্ড ফিগারের ছদ্মনাম ছিল।  Bailey, William G, ed. "Prostitution". The Encyclopedia of Police Science. 2nd ed. New York: Garland Publishing, 1995. (pg. 667)    তথ্যসূত্র    আরও পড়া    ফিডো, মার্টিন। দ্য ক্রনিকেল অফ ক্রাইম: আধুনিক ইতিহাসের কুখ্যাত ভিলেন এবং তাদের ভয়ানক অপরাধ । লন্ডন: কার্লটন, 2000।আইএসবিএন 1-84222-131-0  পেট্রোনিয়াস। নিউ ইয়র্ক আনএক্সপার্জেটেড: আন্ডারগ্রাউন্ড ম্যানহাটনের জন্য জ্যাড, ক্লান্ত, দুষ্ট, অ-অনুসন্ধানকারী, দুর্নীতিগ্রস্ত, নিন্দা করা এবং কৌতূহলী, মানুষ এবং অন্যথায়, আন্ডারগ্রাউন্ড ম্যানহাটনের জন্য একটি অমোরাল গাইড । নিউ ইয়র্ক: ম্যাট্রিক্স হাউস, 1966। বিষয়শ্রেণী:নিউ ইয়র্ক শহরের ব্যক্তি বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মার্কিন যৌনকারবারি বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:মার্কিন নারী গুন্ডা
হোতাকা নাকামুরা (, ; জন্ম: ১২ আগস্ট ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন হোতাকা নাকামুরা ১৯৯৭ সালের ১২ই আগস্ট তারিখে জাপানের ইয়োসুকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব মাচিদা জেলভিয়ার খেলোয়াড়
থাম্ব|১৮৭৯ সালে পি. মুকুন্দন থামপি কর্তৃক অঙ্কিত ত্রাভাঙ্কোরের মহারাজা মুলাম থিরুনালের প্রথম স্ত্রী নাগেরকোয়েল আম্মাচি থামপি এবং কোচাম্মারা হলেন ত্রাভাঙ্কোরের মহারাজাদের পুত্র ও কন্যা এবং তাদের সহধর্মিণীরা যারা সামান্থান নায়ার জাতিভুক্ত।  থামপি ও থাঙ্কাচিরা সামান্থান নায়ার জাতির একটি অংশ। সিংহাসনে তাদের কোনো উত্তরাধিকার ছিল না। থামপি ও থাঙ্কাচি শব্দটি তামিল ভাষায় যথাক্রমে ভাই ও বোনকে বোঝায়, যা মাতৃতান্ত্রিক আইন অনুসারে ত্রাভাঙ্কোরের রাজবাড়ির রাজকীয় আত্মীয়-স্বজন হিসেবে থামপি পরিবারকে নির্দেশ করে।  শাসক মহারাজা (রাজা) এবং ইলিয়ারাজা (যুবরাজ) দের সহধর্মিণীরা পানপিল্লাই আম্মা উপাধিসহ আম্মাচি নামে পরিচিত ছিলেন। মহারাজাদের পুত্রদের নামের পূর্বে থামপির সাথে শ্রী উপাধি যুক্ত করা হত। কন্যারা কোচাম্মা নামে পরিচিত ছিল। অন্যান্য সদস্যদের পাশাপাশি আম্মাভিদুসের বংশধররা কেবল থামপি ও থাঙ্কাচি নামেই পরিচিত ছিল।   উৎপত্তি  ত্রাভাঙ্কোরের (বর্তমান দক্ষিণ কেরালা এবং কন্যাকুমারী জেলা) মহারাজারা খ্রিস্টীয় ১৪ শতকের দিকে দেশে প্রচলিত মাতৃতান্ত্রিক প্রথা এবং উত্তরাধিকার গ্রহণ করেছিলেন। তাই  নায়ার থাম্পি জাতির মানুষদের উৎপত্তি মূল ত্রাভাঙ্কোর রাজধানীতে (বর্তমান তামিলনাড়ুর কন্যাকুমারী জেলার পদ্মনাভপুরম)। উত্তর ত্রাভাঙ্কোর রাজ্যে বসবাসরত থামপিরা অর্থাৎ বর্তমান কেন্দ্রীয় কেরালার জেলাগুলি যেমন কোট্টায়মের থামপিরা হল সেই লোকেরা যারা ১৭ শতকের পরে রাজ্যের উত্তর সীমানায় স্থানান্তরিত হয়। এ নিয়ম অনুসারে একজন রাজা মারা গেলে তার ভাগ্নে (বোনের ছেলে) পরবর্তী শাসক হবেন এবং তার স্ত্রীর থেকে জন্ম নেওয়া তার নিজের ছেলেকে কেবল "শ্রী (মায়ের বাড়ির নাম) (ব্যক্তিগত নাম) থামপি" উপাধি দিয়ে থামপি বলা হবে। যা ত্রাভাঙ্কোরের আভিজাত্যের সর্বোচ্চ উপাধিগুলির মধ্যে একটি ছিল। মহারাজাদের সকল কন্যাই কোচাম্মা  দ্বারা "(মায়ের বাড়ির নাম) আম্মাভেটিল শ্রীমাথি (ব্যক্তিগত নাম) পিল্লা কোচাম্মা" উপাধিতে পরিচিত ছিলেন। যেহেতু ত্রাভাঙ্কোরে মারুমাক্কাথায়ম পদ্ধতির মাতৃসূত্রীয় উত্তরাধিকার বিদ্যমান ছিল, তাই এই ব্যক্তিদের বংশধররা থামপি (পুরুষ) এবং থাঙ্কাচি (মহিলা) ছাড়া অন্য কোনো স্বতন্ত্র উপাধি লাভ করবে না।   অবস্থান  দৃষ্টান্তমূলক সামরিক, সামাজিক বা সরকারি পরিষেবার পুরস্কার হিসেবে ত্রাভাঙ্কোরের মহারাজা এ এলাকার কিছু পরিবারকে থামপি উপাধি খুব কমই দিয়েছিলেন। ত্রাভাঙ্কোরে থাম্পিদের কিছু বিশেষ সামাজিক সুবিধা ছিল। মহারাজা ছাড়া শুধুমাত্র তাদেরই পালকি ব্যবহারের অনুমতি ছিল। সফরের পূর্বে আনুষ্ঠানিকভাবে কোনো ঘোষণা না দিয়েই তাদের রাজকীয় আত্মীয়দের সাথে দেখা করার অধিকারও ছিল।Travancore State Manual Vol ii 1940 by TK Velu Pillai and TSM Vol II 1906 by V Nagam Aiya  একজন বিশিষ্ট বিশেষজ্ঞের মতে ত্রাভাঙ্কোর এবং কোচিন রাজ্যের সীমান্তের কিছু এলাকায়, তারা "থোরুভাম নায়ার" নামে পরিচিত তৃতীয় জমিদারি গঠন করেছিল। বর্ণের শ্রেণিবিন্যাসে, তারা সামান্থান নায়ার উপজাতিদের অন্তর্ভুক্ত ছিল। Aspects of Kerala Social Organisation published by the Asiatic Society 2014 at pages 14-15 by Abhed Kiran Ravi Kumar Pillai Kandamath    আরও দেখুন    নায়ার   তথ্যসূত্র   বিষয়শ্রেণী:ত্রাভাঙ্কোর রাজপরিবার বিষয়শ্রেণী:ভারতে পদবি
মালেক সরকার বাংলাদেশের ময়মনসিংহ জেলার রাজনীতিবিদ ও ব্যবসায়ী। তিনি ২০২৪ সালে জাতীয় সংসদ নির্বাচনে ময়মনসিংহ-৬ সংসদীয় আসনের সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   রাজনৈতিক জীবন  মালেক সরকার ২০২৪ সালের জাতীয় সংসদ নির্বাচনে প্রার্থী হওয়ার পূর্বে ফুলবাড়ীয়া উপজেলার উপজেলা চেয়ারম্যান ছিলেন। তিনি স্বতন্ত্র প্রার্থী হিসেবে নির্বাচন করে বাংলাদেশ আওয়ামী লীগের প্রার্থী মোসলেম উদ্দিনকে পরাজিত করে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:উপজেলা পরিষদের চেয়ারম্যান
বাংলাদেশ–সেনেগাল সম্পর্ক হল বাংলাদেশ এবং সেনেগাল রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭১ সালে মুক্তিযুদ্ধের পর স্বাধীন বাংলাদেশকে স্বীকৃতি দেওয়া প্রথম আফ্রিকার রাষ্ট্র হল সেনেগাল। ডাকারে বাংলাদেশের দূতাবাস থাকলেও বাংলাদেশে সেনেগালের কোনো নিযুক্ত রাষ্ট্রদূত নেই। দুই রাষ্ট্রের মধ্যকার সম্পর্ক উষ্ণ এবং উভয়েই এ সম্পর্ককে আরো সুদৃঢ় করে তুলবার ব্যাপারে একমত।   আন্তর্জাতিক ফোরামে সহযোগিতা  ২০০৩ সালে সেনেগাল অর্গানাইজেশন অব ইসলামি কোঅপারেশনে বাংলাদেশের সেক্রেটারি জেনারেলকে সমর্থন দেয়।   অর্থনৈতিক সহযোগিতা  দ্বিপাক্ষিক অর্থনৈতিক কর্মকাণ্ড এগিয়ে নিতে বাংলাদেশ ও সেনেগাল দুই দেশই পারস্পরিক আগ্রহ প্রকাশ করেছে এবং এ জন্য প্রয়োজনীয় পদক্ষেপ গ্রহণে উদ্যোগী হয়েছে। সেনেগাল বাংলাদেশের গুরুত্বপূর্ণ খাতে বিনিয়োগে আগ্রহী। সেনেগালের বাজারে বাংলাদেশে তৈরি সিরামিক, ওষুধ, তৈরি পোশাক, পাট ও চামড়াজাত দ্রব্য ভালো কদর পেয়েছে। অধিকন্তু বাংলাদেশ সেনেগালকে দক্ষ জনসম্পদ আহরণে আহ্বান করেছে যারা সেনেগালের সামাজিক-অর্থনৈতিক খাতের উন্নয়নে উল্লেখযোগ্য ভূমিকা রাখতে পারবে।   তথ্যসূত্র   বিষয়শ্রেণী:বাংলাদেশ–সেনেগাল সম্পর্ক সেনেগাল বিষয়শ্রেণী:সেনেগালের দ্বিপাক্ষিক সম্পর্ক
ইরান-ইসরায়েল যুদ্ধের তীব্রতা বৃদ্ধির পর ইরান থেকে ভারতীয় নাগরিকদের সরিয়ে নেওয়ার জন্য ভারত কর্তৃক পরিচালিত একটি উচ্ছেদ অভিযান হল অপারেশন সিন্ধু ।       পটভূমি  ১৩ জুন, ইসরায়েল ইরান জুড়ে ইরানি পারমাণবিক স্থাপনাগুলিতে হামলা চালায়, যার প্রতিক্রিয়ায় ইরান থেকে প্রতিক্রিয়া দেখা দেয়। এটি একটি বড় ধরনের উত্তেজনা বৃদ্ধি করে এবং ইরান-ইসরায়েল যুদ্ধের সূচনা করে। উভয় দেশ একে অপরের উপর ক্ষেপণাস্ত্র এবং ড্রোন হামলা চালায় যার ফলে ভারতীয় শিক্ষার্থীরা সংঘর্ষের মাঝখানে আটকে পড়ে।   রুট  প্রথম ১১০ জন ভারতীয় ছাত্রকে আর্মেনিয়ায় সরিয়ে নেওয়া হয়েছিল। ভারত সরকার এই প্রক্রিয়ায় সহায়তার জন্য আর্মেনিয়ার প্রতি কৃতজ্ঞতা প্রকাশ করেছে।   অপারেশন  ইরানে হাজার হাজার ভারতীয় নাগরিক রয়েছেন। ছাত্রছাত্রীর সংখ্যা আনুমানিক ১,৫০০-২০০০ এবং হাজার হাজার পেশাদার, শ্রমিক, নৌবাহিনীর কর্মী।  অভিযানের প্রথম ধাপ হিসেবে, ভারত ইতিমধ্যেই ১১০ জন ভারতীয়কে সরিয়ে নিয়েছে এবং তাদের আর্মেনিয়ায় প্রবেশে সহায়তা করেছে। ইন্ডিগো পরিচালিত বাণিজ্যিক বিমানটি, যা ১৮ জুন আর্মেনিয়ার ইয়েরেভান থেকে ছেড়েছিল, ১৯ জুন ভোরে নয়াদিল্লিতে অবতরণের কথা রয়েছে।  ১৯ জুন বিদেশ মন্ত্রক ইসরায়েল থেকে ভারতীয় নাগরিকদের সরিয়ে নেওয়ার প্রস্তুতির মাধ্যমে তাদের অপারেশন সিন্ধু সম্প্রসারণের ঘোষণা দেয়।  ২০ জুনের শেষের দিকে, ২৯০ জন শিক্ষার্থী, যাদের বেশিরভাগই জম্মু ও কাশ্মীর থেকে, দিল্লি বিমানবন্দরে পৌঁছায়। পরের দিন আরও দুটি বিমান ১০০০ ভারতীয়কে নিয়ে আসার কথা ছিল।  ২১শে জুন, ইরান থেকে শত শত ভারতীয় ছাত্রকে সরিয়ে নিয়ে দুটি বিমান দিল্লিতে পৌঁছায়, প্রথম বিমানটি ভোর ৪:৩০ মিনিটে ইন্দিরা গান্ধী আন্তর্জাতিক বিমানবন্দরে পৌঁছায়। শনিবার প্রধানমন্ত্রী এবং সেদিনের পরে দ্বিতীয় বিমানটি পৌঁছানোর পর, ২১ জুনের মধ্যে ৮২৭ জন ভারতীয় ছাত্রকে সরিয়ে নেওয়া হয়েছিল। নেপালি এবং শ্রীলঙ্কার ছাত্রদেরও ভারত সরিয়ে নিয়েছিল। ১৬২ জন ভারতীয় নাগরিক ইসরায়েল থেকে ভারতে যাচ্ছিলেন।  ২২ জুন, ২৮৫ জন ভারতীয়কে নিয়ে একটি বিমান দিল্লিতে পৌঁছায়, যার সাথে অষ্টম ব্যাচের ১৭১৩ জন ভারতীয়কে সরিয়ে নেওয়া হয়েছিল।  ২৩শে জুন, ১৬১ জন ভারতীয়কে ইসরায়েল থেকে সরিয়ে নেওয়া হয়েছিল এবং ২৪শে জুনের মধ্যে পৌঁছানোর আশা করা হচ্ছে। দুই দিনে ইসরায়েল থেকে মোট ৬০৩ জন শিক্ষার্থীকে বের করে আনা হয়েছে।  ২৪শে জুন, ইরান এবং ইসরায়েল থেকে ১১০০ জন ভারতীয় ভারতে পৌঁছেছেন, যার ফলে এ পর্যন্ত ৩১৭০ জন শিক্ষার্থীকে সরিয়ে নেওয়া হয়েছে।   তথ্যসূত্র   বিষয়শ্রেণী:এশিয়ায় ভারতীয় বিক্ষিপ্ত উদ্বাসন বিষয়শ্রেণী:নরেন্দ্র মোদী প্রশাসন বিষয়শ্রেণী:ভারতের বৈদেশিক সম্পর্কের ইতিহাস বিষয়শ্রেণী:আর্মেনিয়া–ভারত সম্পর্ক বিষয়শ্রেণী:ভারত–ইরান সম্পর্ক বিষয়শ্রেণী:২০২৫-এ ভারত বিষয়শ্রেণী:অপর্যালোচিত অনুবাদসহ পাতা
লেওনিদাস স্তের্গিউ (; জন্ম: ৩ মার্চ ২০০২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মান ক্লাব স্টুটগার্ট এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, স্তের্গিউ সুইজারল্যান্ড অনূর্ধ্ব-১৫ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২২ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন লেওনিদাস স্তের্গিউ ২০০২ সালের ৩রা মার্চ তারিখে সুইজারল্যান্ডের ভাটভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল স্তের্গিউ সুইজারল্যান্ড অনূর্ধ্ব-১৫, সুইজারল্যান্ড অনূর্ধ্ব-১৬, সুইজারল্যান্ড অনূর্ধ্ব-১৭, সুইজারল্যান্ড অনূর্ধ্ব-১৯ এবং সুইজারল্যান্ড অনূর্ধ্ব-২১ দলের হয়ে খেলার মাধ্যমে সুইজারল্যান্ডের প্রতিনিধিত্ব করেছেন। ২০১৬ সালের ১৩ই সেপ্টেম্বর তারিখে তিনি ফ্যারো দ্বীপপুঞ্জ অনূর্ধ্ব-১৫ দলের বিরুদ্ধে ম্যাচে সুইজারল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। সুইজারল্যান্ডের বয়সভিত্তিক দলের হয়ে তিনি প্রায় ৬ বছরে ৪৫ ম্যাচে অংশগ্রহণ করে ২টি গোল করেছেন।  ২০২২ সালের ১২ই জুন তারিখে, ২০ বছর, ৩ মাস ও ৯ দিন বয়সে, ডান পায়ে ফুটবল খেলায় পারদর্শী স্তের্গিউ পর্তুগালের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে সুইজারল্যান্ডের হয়ে অভিষেক করেছেন। উক্ত ম্যাচের ৭৯তম মিনিটে রক্ষণভাগের খেলোয়াড় রিকার্দো রোদ্রিগ্রেস আরায়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি সুইজারল্যান্ড ১–০ গোলের ব্যবধানে জয়লাভ করেছিল। সুইজারল্যান্ডের হয়ে অভিষেকের বছরে স্তের্গিউ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সুইজারল্যান্ড  ২০২২  ১  ০ ২০২৪  ২  ০ সর্বমোট  ৩  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:সুইজারল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সুইস সুপার লিগের খেলোয়াড়
right|thumb|শিশু সহ স্ত্রী ক্যাংগারু thumbnail|right|240px|লাল ক্যাংগারু (Macropus rufus) ক্যাংগারু ম্যাক্রোপডিডায়ী গোত্রের এক প্রকারের স্তন্যপায়ী প্রাণী। এদের কেবলমাত্র অস্ট্রেলিয়া ও প্রতিবেশী দ্বীপগুলিতে দেখা যায়। এরা পিছনের দুই পায়ের উপর লাফিয়ে লাফিয়ে চলে। মার্সুপিয়াল বলে ক্যাঙ্গারুরা অপরিণত বাচ্চার জন্ম দেয়। বাচ্চাগুলি মায়ের পেটের থলিতে থেকে বড় হয়।     দুইটি জীব পরিবারে ক্যাঙ্গারুর প্রায় ৫০টি ভিন্ন প্রজাতি আছে। বড় ক্যাঙ্গারুগুলি ম্যাক্রোপোডিডে পরিবারের অন্তর্ভুক্ত। এদের মধ্যে আছে লাল ক্যাঙ্গারু, ধূসর ক্যাঙ্গারু, ওয়ালাবি, প্যাডিমেলন এবং কুওক্কা। অন্য পরিবারটির নাম পোটোরইডে। এই পরিবারে ইঁদুর-ক্যাঙ্গারু, বেটং এবং পোটোরু অন্তর্ভুক্ত।  লাল ও ধূসর ক্যাঙ্গারু আকারে সবচেয়ে বড় হয়। এরা লম্বায় ২ মিটার দীর্ঘ এবং ৮৫ কেজি ওজনের হতে পারে। সবচেয়ে ছোট ক্যাঙ্গারু হল ইঁদুর-ক্যাঙ্গারু। এরা লম্বায় লেজ বাদে এক ফুটের মত হয়।      ক্যাঙ্গারু কেবল অস্ট্রেলিয়ার মূল ভূখণ্ডে, নিউ গিনিতে, এবং আশেপাশের দ্বীপগুলিতে, যেমন তাসমানিয়াতে পাওয়া যায়। অন্য কিছু দেশে ক্যাঙ্গারু নিয়ে যাওয়া হয়েছে। যেমন নিউজিল্যান্ডে টাম্মার এবং হাওয়াইতে ওয়ালাবির বসতি স্থাপন করানো হয়েছে। ক্যাঙ্গারুরা অস্ট্রেলিয়া ও নিউগিনির প্রায় সর্বত্র দেখতে পাওয়া যায়। লাল ও ধূসর ক্যাঙ্গারু তৃণভূমি, সাভানা, এবং উন্মুক্ত বনাঞ্চলে দেখতে পাওয়া যায়। রক ওয়ালাবিগুলি দক্ষিণের মরুভূমিতে উল্লম্ব পাহাড়ের দেয়াল ঘেঁষে বাস করে। বেটংগুলি ঊষর অঞ্চলে গর্ত খুঁড়ে বাস করে। গেছো ক্যাঙ্গারু অতিবৃষ্টি অরণ্যের গাছের উঁচু অংশে বাস করে, আর ইঁদুর-ক্যাঙ্গারুগুলি একই অরণ্যের মাটির ঝোপঝাড়গুলিতে ঘুরে বেড়ায়। লাল-গলাবিশিষ্ট ওয়ালাবিগুলি বিভিন্ন বসতিতে বাস করে, যার মধ্যে আছে তাসমানিয়ার পর্বতগুলির বরফময় শৃঙ্গ। বিপন্ন কুওক্কাগুলি এখন কেবল অস্ট্রেলিয়ার দক্ষিণ-পশ্চিমের দুইটি দ্বীপে দেখতে পাওয়া যায়। অনেক ক্যাঙ্গারু প্রজাতির অভিযোজনের ক্ষমতা প্রবল। এরা উন্মুক্ত পার্ক, বাগান, এমনকি গল্‌ফ কোর্সেও বাসা গাড়ে।  ফসিলের নমুনা থেকে অনুমান করা হয় যে ক্যাঙ্গারুরা প্রায় ১৫ মিলিয়ন বছর আগে, মায়োসিন যুগে, অস্ট্রেলিয়াতে আসে। ৮ মিলিয়ন বছর আগে জলবায়ুর পরিবর্তনের কারণে অস্ট্রেলিয়ার অতিবৃষ্টি অরণ্যগুলির জায়গায় উন্মুক্ত বনাঞ্চল ও সাভানা তৃণভূমির আবির্ভাব ঘটে, ফলে ক্যাঙ্গারুরাও বিবর্তিত হয়ে বর্তমানে আমাদের পরিচিত নানা প্রজাতিতে রূপ নেয়। আদি ক্যাঙ্গারুগুলি ছিল বিশালাকার। এরা প্রায় ১০ ফুট লম্বা ও প্রায় ২০০ কেজি ভারী ছিল।  জোসেফ ব্যাংকের ১৭৭০ সালের ১২ই জুলাইয়ে ডায়রির পাতায় ক্যাঙ্গারু কথাটার প্রথম দেখা পাওয়া যায়। বর্তমানে যেখানে কুকটাউন অবস্থিত  সেখানে ক্যাপ্টেন কুকের জাহাজ গ্রেট ব্যারিয়ার রিফের সঙ্গে সংঘর্ষে ক্ষতিগ্রস্ত হয়। জাহাজ মেরামতির জন্য সাত সপ্তাহের জন্য তাদের সেখানে থাকতে হয়েছিল। জোসেফ ব্যাংক ও ক্যাপ্টেন কুক এখানে ক্যাঙ্গারু দেখতে পান। একটা গল্প প্রচলিত আছে যে , তারা এক আদিবাসীকে প্রাণিটার নাম জানতে চান । সেই আদিবাসী বলেন "ক্যাঙ্গারু" অর্থাৎ "আমি তোমাদের কথা বুঝতে পারছি না"। কুক ও তার সঙ্গী ভাবে প্রাণিটার নাম বুঝি ক্যাঙ্গারু। এইভাবে ক্যাঙ্গারু নামটা সভ্য সমাজে প্রচলিত হয়ে যায়।  চিত্রশালা   তথ্যসূত্র    বহিঃসংযোগ    The Kangaroo Genome Project at Australian National University  Courtship and Mating  Prehistoric mammals  বিষয়শ্রেণী:স্তন্যপায়ী প্রাণী বিষয়শ্রেণী:ওশেনিয়ার প্রাণিকুল বিষয়শ্রেণী:স্তন্যপায়ী পরিবার বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
কের্মন ইরানের ৩১টি প্রদেশের একটি। এটি ইরানের দক্ষিণ-পূর্ব অংশে অবস্থিত। কের্মন শহর এর রাজধানী। এই প্রদেশের জনসংখ্যা প্রায় ৩০ লক্ষ (দেশের ৯ তম)। এর মধ্যে কের্মন শহরেই ৪ লক্ষ লোক বাস করে। ২০১৪ সালে এটি ইরানের ৩১টি প্রদেশকে যে পাঁচটি অঞ্চলে ভাগ করা হয় তার পঞ্চমটিতে পড়ে।  এটি ইরানের প্রথম বৃহত্তম প্রদেশ , যেটি  ইরানের  প্রায় ১১ শতাংশ এলাকা জুড়ে রয়েছে।     http://www.sci.org.ir/content/userfiles/_sci_en/sci_en/sel/year85/f1/CS_01_4.HTM  কাউন্টি  কের্মন প্রদেশের কাউন্টিগুলি হল  বাফ্ট কাউন্টি বার্দসির কাউন্টি বাম কাউন্টি জিরফ্ট কাউন্টি রাফসানজান কাউন্টি জারান্দ কাউন্টি সিরজান কাউন্টি শাহর-এ-বাবাক কাউন্টি কারম্যান কাউন্টি কাহনুজ কাউন্টি কালেহ গঞ্জ কাউন্টি মানুজান কাউন্টি রুদবার-ই জোনউবি কাউন্টি আনবরাবাদ কাউন্টি রাবর কাউন্টি রিগান কাউন্টি আরিজুইয়ে কাউন্টি ফাহরাজ কাউন্টি ফরিয়াব কাউন্টি রাভার কাউন্টি  জনপরিসংখ্যান thumb|কের্মন শহরে গঞ্জলী খান কমপ্লেক্স  কের্মনের বেশিরভাগ লোক পারসিয়ান এবং শিয়া মুসলমান। কের্মন প্রদেশের দক্ষিণে বসবাসরত বেলুচ জনগোষ্ঠী সংখ্যালঘু এবং প্রধানত সুন্নি। কারমেনে সামান্য কিন্তু সাংস্কৃতিকভাবে উল্লেখযোগ্য জোরাস্ট্রিয়ান সংখ্যালঘু রয়েছে।  ১৯৯৬ সালে, কের্মনের জনসংখ্যার ৫২.৯% শহুরে এলাকায় বসবাস করতেন, এবং গ্রামীণ অঞ্চলে ৪৬%, বাকি ১.১% অনাবাসী হিসাবে উল্লেখিত ছিল। ২০০৬ সালে শহুরে জনসংখ্যা ৫৮.৫% ছিল, ২০১১ সালে এই হার এক শতাংশ হ্রাস পেয়েছিল।   প্রদেশের সবচেয়ে উন্নত এবং বৃহত্তম শহর হিসাবে কারম্যান শহরটি (২০১১সালে জনসংখ্যা: ৬২১,৩৭৪) প্রায় ৮০% শহুরে জনসংখ্যাকে সংযুক্ত করে।  ২০১১ সালে প্রদেশের জনসংখ্যা ছিল ৭,৮৬,৪০০ পরিবারের মধ্যে ২৯,৩৮,৯৮৮ জন (১৪,৮২,৩৩৯ পুরুষ; ১৪,৫৬,৬৪৯ মহিলা)। শহুরে এলাকায় ১৬,৮৪,৯৪২ জন, গ্রামাঞ্চলে ১২,৪২,৩৪৪ জন এবং ৬,০৮২ জন অনাবাসী হিসাবে বসবাস করছেন।amar.org.ir thumb|কের্মানের  মহানে প্রিন্স গার্ডেন বা শাহজাদা উদ্যান, একটি  ইউনেস্কো বিশ্ব ঐতিহ্যবাহী স্থান  অর্থনীতি ১৯২০ সাল নাগাদ, প্রদেশটি তার শাহ জিরা-র গুণমানের জন্য পরিচিত ছিল। বর্তমানে, কারমন ইরানের মোটরগাড়ি শিল্পের একটি বড় অঞ্চল। বিশেষ করে মনোনীত অর্থনৈতিক অঞ্চল, সিরজনকে দক্ষিণ থেকে আমদানি করা বাণিজ্যিক পণ্য হস্তান্তরের পথ (পারস্য উপসাগরের মাধ্যমে) বলে মনে করা হয়। আর্গ এ জাদিদ, ইরানের,  কারমেন প্রদেশের  আরেকটি বিশেষভাবে চিহ্নিত অর্থনৈতিক অঞ্চল।  তথ্যসূত্র  বিষয়শ্রেণী:ইরানের প্রদেশ